ཡང་མཁོ་སྤྲོད་བྱས་པའི་ཞུ་གཏུག་ལས་འགུལ་གྱི་བསྒྲགས་གཏམ་ནང་དུ།དཔའ་ལུང་རྫོང་གི་མགོ་ཁྲིད་ཚོས་མི་རིགས་སློབ་གསོའི་བྱ་བར་ཡུན་རིང་ནས་སྣང་ཆུང་བྱས་པར་བརྟེན།ས་ཁུལ་དེའི་བོད་སྐད་ཡིག་སློབ་གསོ་དང་མི་རིགས་རིག་གནས་བྱ་བ་རྗེས་ལུས་དང་ཉམས་ཆག་ཆེན་པོ་ཕྱིན་ཡོད་ལ།དེ་ནི་དབུལ་ཕོངས་རྫོང་ཁུལ་གྱི་སློབ་གསོ་འཕེལ་རྒྱས་གཏོང་བའི་རྒྱལ་ཁབ་ཀྱི་སྲིད་བྱུས་ལག་བསྟར་དོན་འཁྱོལ་ཡོང་བར་བཀག་འགོག་བྱས་པ་ཞིག་ཡིན་སྟབས།གོང་རིམ་མགོ་ཁྲིད་ཀྱིས་མི་མང་ལ་རེ་འདོད་ཆེན་པོ་ཡོད་པ་དེ་ཐག་གཅོད་བྱེད་པའི་དུས་ལ་བབ་ཡོད་སྐོར་དང་།མི་མང་ལ་མི་རིགས་སློབ་གསོའི་ཁེ་དབང་ཡང་དག་སྒོས་ལོངས་སུ་སྤྱོད་བཅུག་སྟེ།མི་རིགས་སློབ་གསོའི་བྱ་བཞག་འཕེལ་རྒྱས་གཏོང་རྒྱུ་ནི་མི་རིགས་མཐུན་སྒྲིལ་གོང་འཕེལ་ས་ཁུལ་འཛུགས་སྐྲུན་གྱི་ཐོག་མའི་བྱ་བ་ཡིན་སྟབས།མི་རིགས་སློབ་གསོ་འཕེལ་རྒྱས་ལ་སྣང་ཆུང་དང་བསམ་བཞིན་དུ་བཀག་འགོག་བྱེད་བཞིན་པར་སྐྱོན་བརྗོད་བྱེད་འོས་པས།བོད་སྐད་ཡིག་ལ་དུང་ཞེན་ཡོད་མཁན་ཚོས་གནད་དོན་འདི་གླེང་སློང་བྱེད་དགོས་སྐོར་བརྗོད་འདུག